शीर्षक: अमेरिका हिंसाचार: जॉर्ज फ्लॉईड यांच्या हत्येप्रकरणी पोलिसांवर गुन्हा दाखल, पण हिंसाचार सुरूच\nवरील काल्पनिक लेखाचे शीर्षक दिल्यास, लेखाची कल्पना करा.\n
सोमवारी मिनिआपोलिस शहरात 46 वर्षीय जॉर्ज फ्लॉइड यांच्या गळ्यावर गुडघा ठेऊन बसलेल्या एका पोलीस अधिकाऱ्याचा व्हीडिओ बाहेर आल्यानंतर व्हायरल झाला होता. यामध्ये जॉर्ज आपल्याला श्वास घेता येत नसल्याचं या पोलिसाला सांगतानाही दिसत आहेत.

या प्रकरणी तीन पोलीस अधिकाऱ्यांना बडतर्फ करण्यात आलंय. तर डेरेक शॉविन या 44 वर्षीय श्वतेवर्णीय अधिकाऱ्याला अटक करण्यात आली असून, त्यांच्यावर सदोष मनुष्यवधाचा गुन्हा दाखल करण्यात आला आहे. शॉविन यांना सोमवारी कोर्टात हजर केलं जाणार आहे. 

दरम्यान, अमेरिकेत मिनेसोटा, न्यू यॉर्क आणि अटलांटा भागात मोठा हिंसाचार उफाळला असून, काही काळासाठी व्हाईट हाऊस परिसरही लॉकडाऊन करण्यात आला होता.

अमेरिकेचे राष्ट्राध्यक्ष डोनाल्ड ट्रंप यांनी ही घटना "खूप, खूप भयंकर" असल्याचं म्हटलं असून, ते म्हणाले की ते मृत फ्लॉईड यांच्या घरच्यांशी बोलले आहेत.   

अमेरिकेत पोलिसांकडून कृष्णवर्णीय अमेरिकन नागरिकांवर होणारे अत्याचार नेहमीच तणावाचा विषय राहिले आहेत, आणि या घटनांविषयीची खदखद या प्रकरणामुळे पुन्हा एकदा उफाळून आलीय. काही दिवसांपूर्वी केंटकीमध्येही असंच ब्रिओना टेलर प्रकरण घडलं होतं.

 'अतोनात नासधूस'

अमेरिकेत मिनेसोटा हे हिंसाचाराचं प्रमुख केंद्र बनलेलं आहे. इथल्या मिनिआपोलिस-सेंट पॉल या दोन शेजारी शहरांमध्ये शनिवारपर्यंत संचारबंदी लादण्यात आली आहे. 

पण आंदोलकांनी हा कर्फ्यू मोडत शुक्रवारी मिनिआपोलिसमधलं एक पोलीस स्टेशन पेटवून दिलं. तसंच अनेक गाड्या पेटवून दिल्या. काही ठिकाणी जमाव दुकानं लुटतानाचे व्हीडिओ व्हायरल झाले असून, या परिसरात पोलीस फार कमी प्रमाणात दिसत होते.

"हे आंदोलक जॉर्ज यांच्या नावाला काळिमा फासण्याचं कृत्य करत आहेत," असं म्हणत राष्ट्राध्यक्ष ट्रंप यांनी नॅशनल गार्डला परिस्थिती नियंत्रणात आणायला सांगितलंय.

तर मिनेसोटाच्या गव्हर्नरनी "ही परिस्थिती मूळ घटनेपासून आता भलतीकडेच चालली आहे, लोक अतोनात नासधूस करत आहेत," असं ते म्हणाले. 

या प्रकरणाचं वार्तांकन करणाऱ्या CNNच्या पत्रकारांना शुक्रवारी ते लाईव्ह असतानाच अटक करण्यात आली. पोलिसांनी सूचना देऊनही ते जागेवरून न हलल्याने ही कारवाई करण्यात आल्याचं सांगण्यात आलंय. मिनिआपोलिसच्या गव्हर्नरनी या अटकेबद्दल माफी मागितल्यानंतर तासाभराने या टीमला सोडून देण्यात आलं. 

या घटनेचा निषेध अमेरिकेच्या न्यूयॉर्क, लॉस अँजेलिस, शिकागो, डेन्व्हर, फिनीक्स आणि...